Lettera di Nepos al fratello Sarapion
Material: papyrus
Place: unbekannt
Categories: Brief (privat)
Nepos an Sarapion
Fährmann
Νέπως Σαραπίωνι τῶι κ[υρ]ίωι ἀδελφῶι 
πλεῖστα     χαίρειν. 
καὶ νῦν σε ἀσπάζομαι διὰ τούτων μου τῶν γραμμά
των. εἰδέναι σε θέλω ὅτι Μῶρος ὁ τοῦ προ
θμαρίου ὁπότε ὑπηρέτης ἦλθεν πρὸς ἐμὲ 
λέγων περὶ τῆς οἰκίας Πτολεμαίου τοῦ 
κραμβοκεφάλου ὅτι εἰ οὐ χρήσει ὁ νεώτερος 
αὐτῆς εἰς ἀγορασμόν, μέλλω ἐγὼ δῶναι ὑπό
σχεσιν πρὸ τοῦ ἢ ἄλλοι ὑπόσχεσιν δῶσι.  ἔμαθον γὰρ ὅτι ἕτεροι 
ὠνοῦνται αὐτήν.  ἐγὼ δὲ ἔφην αὐτῷ λέγων· 
ἀνὰ μέσον ἐστὶν τῶν οἰ[κι]ῶν αὐτοῦ καὶ οὐ 
δύνατ[αι] ἕτερος ὠνήσασθαι αὐτήν. 
ὁ δὲ ἔλεγεν· ἐὰν μὲν ἄλλοι προλάβωσί με, 
δήλωσον αὐτῷ περὶ τούτου· καὶ εἴ τι 
ἐὰν αὐτῷ δοκῇ, ἐρεῖς μοι, ἀλλὰ ἐν τάχει 
δήλωσον αὐτῷ. ἔλεγον δὲ αὐτῷ ὅτι γρά
ψω καὶ πέμψω.  διὸ γράφω σοι ἵνα εἰδῇς. 
ἔπεμψά σοι διὰ τοῦ Διονυσίου τοῦ 
κικκιβ.ου ἐπιστολὴν ἀπὸ ιϛ τοῦ ὄντος 
μηνὸς [Π]αῦνι περὶ τῶν γεινομένων 
ἐνθάδε μετεώρων τῶν ἀνηκόντων 
σοι πρὸς Κορακίωνα.  ἄσπασαι τὴν κυ
ρίαν Ἰσα[ρο]ῦν καὶ Σαραπάμμωνα καὶ Σερῆ
νον καὶ τοὺς ἡμῶν πάντας.  ἀσπάζεται 
ὑμᾶς Πλουτάρχη καὶ Τύραννος καὶ 
οἱ ἡμῶν πάντες.  Παῦνι κβ. 
ἐρρῶσθαί σε εὔχομαι, κύριε ἄδελφε.
Σαραπίωνι υἱῷ Σπαρ[τιάτου] γυμνασιάρχ ἀπὸ Νέπωτος.